《至学》
宋代·林希逸

至学玄谈理最微，负门粗细有谁知。蛇生弓影心颠倒，马龁萁声梦转移。

须信风幡元不动，能如水镜却无疵。咸经四字分明训，截断憧憧未感时。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。